
A V I Z

asupra propunerii legislative privind educaţia tinerilor supradotaţi, capabili de performanţă înaltă


În conformitate cu prevederile art.95 din Regulamentul Camerei Deputaţilor, republicat, Comisia juridică, de disciplină şi imunităţi a fost sesizată, spre dezbatere şi avizare, cu propunerea legislativă privind educaţia tinerilor supradotaţi, capabili de performanţă înaltă, trimisă cu adresa nr. P.l.x – 128 din 27 martie 2006, înregistrată sub nr.31/351 din 27 martie 2006.

Camera Deputaţilor este prima Cameră sesizată.


Potrivit prevederilor art.61 din Regulamentul Camerei Deputaţilor, comisia a dezbătut propunerea legislativă menţionată mai sus în şedinţa din 4 aprilie 2006.

Membrii comisiei au examinat propunerea legislativă, expunerea de motive şi avizul favorabil al Consiliului Legislativ nr.409 din 20.03.2006.

În urma dezbaterilor, cu majoritate de voturi, s-a hotărât avizarea negativă a propunerii legislative, întrucât aceasta nu indică sursele de finanţare a cheltuielilor generate de punerea ei în aplicare.


În raport de obiectul şi conţinutul său, propunerea legislativă face parte din categoria legilor organice.

